DNB er stærsti banki Noregs og kemur nokkuð við sögu í Samherjaskjölunum . Fjölmiðlar í Noregi hafa beint spjótum sínum að norska bankanum DNB sem kemur nokkuð við sögu í Samherjaskjölunum . Félögin Esaj Seafood og Esja Shipping , sem eru í eigu Samherja og skráð á eyjunni á Kýpur , voru um árabil með bankareikninga hjá DNB en leitt er líkum að því í fréttum Stundarinnar og Kveiks að umrædd félög hafi verið notuð til að peningaþvættis og skattaundanskots . Hlutabréf í DNB lækkuðu um 2,7% í norsku Kauphöllinni í gær og hafa lækkað um 1,6% það sem af er degi í dag . DNB er stærsti banki Noregs . Miðilinn Dagens Næringsliv ræðir málið við lagaprófessorinn Jon Petter Rui við Háskólann í Tromsö . Hann segir málið langstærsta peningaþvættismál sem norskur banki hafi verið viðriðinn ef ásakanirnar reynast réttar . Samtals hafi 640 milljónir norskra króna farið í gegnum bankans frá fyrirtækjum í skattaskjólum . Rui segir ásakanirnar sem komið hafa fram kalli á rannsókn norska Fjármálaeftirlitsins því reynist þær á rökum reistar hafi bankinn gerst brotlegur við norsk lög . DNB lokaði bankareikningum félaganna á síðasta ári þar sem ekki hafi verið hægt að gera grein fyrir endalegum eigendum þeirra . Hins vegar hefur bankinn ekki svarað fyrirspurnum um hvort félögin og reikningsfærslurnar hafi verið tilkynntir til fjármálaeftirlitsins , en samkvæmt Rui ber bankanum að gera það ef minnsti grunur sé um óeðlilega viðskiptahætti . Í svari norska Fjármálaeftirlitsins við fyrirspurn fjölmiðla segir að ásakanirnar sem fram hafi komið séu nú til rannsóknar hjá eftirlitinu .